**J e l e n t é s  
Salföld Község Önkormányzata Képviselő-testületének  
2022. május 16-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**51/2021. (XI. 17.) HATÁROZATA**

***A Faluház felújítására, tetőtér beépítésére, belső lépcső   
kialakítására vállalkozási szerződés kötéséről***

Salföld Község Önkormányzata Képviselő-testülete elhatározza, hogy a Faluház felújítására, tetőtér beépítésére, belső lépcső kialakítására a legkedvezőbb ajánlatot adó Tápió-dimenzió Kft-vel (2051 Biatorbágy, Ybl Miklós stny. 9.) köt vállalkozási szerződést azzal, hogy a munkálatok ellenértéke 19.588.566 Ft.

A fejlesztés forrása az Önkormányzat által a Magyar Falu Program keretében „Önkormányzati tulajdonban lévő ingatlanok fejlesztése” alprogramján elnyert 19.588.566 Ft, a fejlesztés megvalósításához az Önkormányzat önerőt nem biztosít.

Felhatalmazza a polgármestert, hogy a legkedvezőbb árajánlatot adó Tápió-dimenzió Kft.-vel vállalkozási szerződést kössön a közösségi ház felújítása tetőtér beépítése, belső lépcső kialakítása megvalósítására.

Felelős: Fábián Gusztáv, polgármester  
Határidő: 2021. november 18.

**Vállalkozási szerződés megkötésre került**

**59/2021. (XI. 29.) HATÁROZATA**

**a településkép védelméről szóló 20/2017. (XII. 22.)**

**önkormányzati rendeletet módosító rendelet tervezetet**

**érintő módosító indítványról**

Salföld Község Önkormányzata Képviselő-testülete a településkép védelméről szóló 20/2017. (XII. 22.) önkormányzati rendeletet módosító rendelet tervezetének 2. §-ában szereplő, szövegcserés módosítással érintett 16. § 11. pontját – az előterjesztésben foglaltaktól eltérően – a következők szerint fogadja el:

*„11. Tereprendezés esetén a meglévő terep 1 métert meghaladó szintkülönbség változása nem megengedett.”*

**Véleményeztetési és partnerségi eljárás lezárult**

**60/2021. (XI. 29.) HATÁROZATA**

**a településkép védelméről szóló 20/2017. (XII. 22.)**

**önkormányzati rendeletet módosító rendelet tervezetet**

**érintő módosító indítványról**

Salföld Község Önkormányzata Képviselő-testülete a településkép védelméről szóló 20/2017. (XII. 22.) önkormányzati rendeletet módosító rendelet tervezetének 3. §-ában szereplő, szövegcserés módosítással érintett 18. § 2. pontjának első mondatát törli, a 18. § 2. pontját – az előterjesztésben foglaltaktól eltérően – a következők szerint fogadja el:

*„2. Az épület oromfalán csak a hagyományos formavilágú vakolatdíszek helyezhetők el.”*

**Véleményeztetési és partnerségi eljárás lezárult**

**61/2021. (XI. 29.) HATÁROZATA**

**a településkép védelméről szóló 20/2017. (XII. 22.)**

**önkormányzati rendeletet módosító rendelet tervezetet**

**érintő módosító indítványról**

Salföld Község Önkormányzata Képviselő-testülete a településkép védelméről szóló 20/2017. (XII. 22.) önkormányzati rendeletet módosító rendelet tervezetének 1. §-ában szereplő, 1/A. § (1) bekezdéséből a „*településkép- védelmi tájékoztatás és szakmai konzultáció*” szövegrészt törli, az 1/A. § (1) bekezdését - az előterjesztésben foglaltaktól eltérően – a következők szerint fogadja el:

*„(1) Az e rendeletben szabályozott településképi véleményezési eljárás, településképi bejelentési eljárás, a településképi kötelezési eljárásokkal kapcsolatos hatásköröket a Képviselő-testület a polgármesterre ruházza át.”*

**Véleményeztetési és partnerségi eljárás lezárult**

**62/2021. (XI. 29.) HATÁROZATA**

**a településkép védelméről szóló 20/2017. (XII. 22.)**

**önkormányzati rendelet módosításáról**

Salföld Község Önkormányzata Képviselő-testülete elhatározza a településkép védelméről szóló 20/2017. (XII. 22.) önkormányzati rendelet módosítását az előterjesztésben szereplő rendelet tervezet, valamint az alábbiakban felsorolt módosító indítványok figyelembevételével:

1. A Képviselő-testület a rendelet tervezet 1. §-ában szereplő, 1/A. § (1) bekezdését - az előterjesztésben foglaltaktól eltérően – a következők szerint fogadta el:

*„(1) Az e rendeletben szabályozott településképi véleményezési eljárás, településképi bejelentési eljárás, a településképi kötelezési eljárásokkal kapcsolatos hatásköröket a Képviselő-testület a polgármesterre ruházza át.”*

1. A Képviselő-testület a rendelet tervezetének 2. §-ában szereplő, szövegcserés módosítással érintett 16. § 11. pontját – az előterjesztésben foglaltaktól eltérően – a következők szerint fogadta el:

*„11. Tereprendezés esetén a meglévő terep 1 métert meghaladó szintkülönbség változása nem megengedett.”*

1. A Képviselő-testület a rendelet tervezetének 3. §-ában szereplő, szövegcserés módosítással érintett 18. § 2. pontját – az előterjesztésben foglaltaktól eltérően – a következők szerint fogadta el:

*„2. Az épület oromfalán csak a hagyományos formavilágú vakolatdíszek helyezhetők el.”*

A Képviselő-testület felkéri a polgármestert a véleményeztetési, valamint a partnerségi egyeztetési eljárás lefolytatására.

**Felelős:** Fábián Gusztáv polgármester

**Határidő:** folyamatos

**Véleményeztetési és partnerségi eljárás lezárult**

**63/2021. (XI. 29.) HATÁROZATA**

***A nem közművel összegyűjtött háztartási szennyvíz***

***begyűjtésére vonatkozó közszolgáltatásról***

Salföld Község Önkormányzata Képviselő-testülete a nem közművel összegyűjtött háztartási szennyvíz begyűjtésére kiírt pályázati felhívásra Szabadi Péter egyéni vállalkozó (8283 Káptalantóti, Dózsa György u. 4.) által benyújtott pályázatot elfogadja, de tudatában van annak, hogy a jogszabályok alapján díjemelésre nincs mód.

Felhatalmazza a polgármestert, hogy a nem közművel összegyűjtött háztartási szennyvíz begyűjtésére vonatkozó közszolgáltatás január 1-től történő ellátása érdekében folytasson tárgyalást a vállalkozóval.

Felelős: Fábián Gusztáv, polgármester

Határidő: 2021. december 31.

**Vállalkozóval az egyeztetés megtörtént**

**66/2021. (XI. 29.) HATÁROZATA**

Salföld Község Önkormányzata Képviselő-testülete elhatározza, hogy az önkormányzati képviselők testületi ülésen való személyes jelenlétének szabályozása, valamint az online jelenlét lehetővé tétele vonatkozásában az Országgyűlés döntését kezdeményezi.

Felkéri dr. Szabó Tímea címzetes főjegyzőt fenti tárgyú levél elkészítésére.

Felelős: dr. Szabó Tímea címzetes főjegyző

Határidő: 2022. január 31.

**Belügyminisztérium válasza a testület részére megküldése került**

**71/2021. (XII. 22.) HATÁROZATA**

***A Salföld 121/1. hrsz-ú ingatlanra vonatkozó adásvételi szerződés megkötéséről***

Salföld Község Önkormányzata Képviselő-testülete kinyilvánítja, hogy a Salbolt Kft.  
(2051 Biatorbágy, Ybl Miklós sétány 9.) a Salföld 121/1. hrsz-ú ingatlan értékesítésére vonatkozó, a pályázati felhívásban meghatározott azon feltételt, mely szerint adásvételi szerződés kötésére abban az esetben kerül sor, amennyiben a Salbolt Kft. a Gazdaság-újraindítási Akcióterv keretében a kistelepülési üzletek támogatásáról szóló 62/2021. (II. 12.) Korm. rendelet 3. § (1) bekezdés b) pontja szerinti költségvetési támogatás iránti, általa az adásvétellel érintett terület vonatkozásában benyújtani vállalt kérelme sikeresnek bizonyul, és részére költségvetési támogatás kerül megállapításra, teljesítette.

Ez, valamint a pályázati felhívás és a Salbolt Kft-vel kötött előszerződés alapján a Salbolt   
Kft-vel adásvételi szerződés kötésére kerül sor a Salföld 121/1. hrsz-ú ingatlan értékesítésére 19. 500.000 Ft vételáron.

A Képviselő-testület felhatalmazza a polgármestert az adásvételi szerződés aláírására.

Felelős: Fábián Gusztáv, polgármester

Határidő: a pályázati felhívásban meghatározottak szerint

**Adás-vételi szerződés megkötésre került**

**4/2022. (I. 27.) HATÁROZATA**

***A polgármester illetményének megállapításáról***

Salföld Község Önkormányzata Képviselő-testülete Fábián Gusztáv, polgármester illetményét a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdésének a) pontja alapján 2022. január 1. napjától havi bruttó 520.000 Ft-ban állapítja meg.

A polgármester az Mötv. 71. § (6) bekezdése alapján havonta bruttó 78.000 Ft – illetménye 15 %-ának megfelelő - összegű költségtérítésre jogosult.

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Kovács István, alpolgármester

Határidő: azonnal

**Illetmény kifizetése folyamatos**

**6/2022. (I. 27.) HATÁROZATA**

***Az alpolgármester tiszteletdíjának megállapításáról***

Salföld Község Önkormányzata Képviselő-testülete Kovács István, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2022. január 1. napjától havi bruttó 150.000 Ft-ban állapítja meg.

Az alpolgármester az Mötv. 80. § (3) bekezdése alapján havonta 22.500 Ft - tiszteletdíja 15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Fábián Gusztáv, polgármester

Határidő: azonnal.

**Tiszteletdíj kifizetése folyamatos**

**8/2022. (I. 27.) HATÁROZATA**

***képviselői tiszteletdíjról***

Salföld Község Önkormányzata Képviselő-testülete kifejezi azon szándékát, hogy 2022. január 01. napjától a képviselői tiszteletdíjat 45.000 Ft-ban állapítja meg.

A képviselő-testület felkéri a jegyzőt, hogy a soron következő testületi ülésre a képviselői tiszteletdíj módosítására vonatkozó rendelet tervezetet készítse elő.

Felelős: dr. Szabó Tímea címzetes főjegyző  
Határidő: munkaterv szerinti ülés; 2022. február

**Képviselői tiszteletdíj módosítására vonatkozó rendelet elfogadásra került**

**9/2022. (I. 27.) HATÁROZATA**

***A kötelező felvételt biztosító általános***

***iskolai körzethatárok véleményezéséről***

Salföld Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Salföld község közigazgatási területére megállapított kötelező felvételt biztosító iskolai körzethatárok módosítását a következő (2022/2023.) tanévre vonatkozóan nem tartja szükségesnek.

Utasítja a polgármestert, hogy intézkedjen a határozatnak a Balatonfüredi Tankerületi Központ részére történő megküldéséről.

Felelős: Fábián Gusztáv, polgármester

Határidő: 2022. február 15.

**Tankerület döntésről értesítve**

**11/2022. (I. 27.) HATÁROZATA**

***salfold.hu weboldal kezelésére vonatkozó   
megbízási szerződés módosításáról***

Salföld Község Önkormányzat Képviselő-testülete a salfold.hu weboldal kezelésére vonatkozó megbízási szerződés módosítása tárgyában az alábbi döntést hozza:

2022. január 1-től a megbízási díjat 8.000 Ft + ÁFA összegben javasolja megállapítani.

Felhatalmazza a polgármestert, hogy a döntésről a honlap karbantartót tájékoztassa.

Felelős: Fábián Gusztáv, polgármester

Határidő: azonnal.

**Megbízási szerződés módosítás aláírása folyamatban**

**13/2022. (I. 27.) HATÁROZATA**

***autóbusz forgalom korlátozásának megtárgyalásáról***

Salföld Község Önkormányzata Képviselő-testülete az autóbusz forgalom korlátozásával kapcsolatban az alábbi döntést hozza 2022. szeptemberében (a nyári szezont követően) újra tárgyalja.

Felelős: Fábián Gusztáv polgármester

Határidő: folyamatos

**2022. szeptemberi ülésen a képviselő-testület újra tárgyalja**

**12/2022. (I. 27.) HATÁROZATA**

***Tanya- és falugondnoki busz beszerzése tárgyú pályázat beadásáról***

Salföld Község Önkormányzata Képviselő-testülete elhatározza, hogy pályázatot nyújt be a Magyar Falu Program keretében Tanya- és falugondnoki buszok beszerzése (MFP-TFB/2022) jogcímre falugondnoki szolgálata régi gépjárműének cseréje céljából új gépjármű beszerzésére.

A pályázati induláshoz beszerzett 3 árajánlat közül a legkedvezőbb az Autó-Nexus Kft (8200 Veszprém, Észak-keleti Útgyűrű 12.) árajánlata egy Ford Tranzit Custom Bus M1 FWD Trend 2.0 TDCI DPF mHEV (130LE) M6 L2H1 (320) típusú autóra, összesen bruttó 14.875.000 Ft értékben a 76.000 Ft regisztrációs adóval együtt, így sikeres pályázat esetére a Képviselő-testület elhatározza ennek a beszerzését.

A Képviselő-testület felhatalmazza a polgármestert a pályázat benyújtására, valamint sikeres pályázat esetén arra, hogy a legkedvezőbb árajánlatot adó Autó-Nexus Kft.-vel (8200 Veszprém, Észak-keleti Útgyűrű 12.) adás-vételi szerződést kössön az autó beszerzésére.

Felelős: Fábián Gusztáv, polgármester

Határidő: a pályázati felhívásban, valamint sikeres pályázat esetén a támogatói okiratban foglaltak szerint

**Pályázat benyújtása megtörtént, tartaléklistára került**

**14/2022. (I. 27.) HATÁROZATA**

***A Salföld 053 hrsz-ú ingatlan megosztásáról***

Salföld Község Önkormányzata Képviselő-testülete a részben tulajdonában levő Salföld 053. hrsz-ú ingatlan megosztását a Magyar Állam képviseletében eljáró Nemzeti Földügyi Központ által eredetileg javasoltak szerint, mely alapján az Önkormányzat tulajdonába az ingatlan tárgybani értesítés mellékletét képező térképvázlaton 053-2 jelölésű része kerülne, támogatja.

Felhatalmazza a polgármestert az egyezségi tárgyaláson az Önkormányzat képviseletére, valamint a jelen döntés szerinti egyezségi okirat aláírására.

Felelős: Fábián Gusztáv, polgármester

Határidő: folyamatos

**Egyezségi okirat aláírása megtörtént**

**16/2022. (II. 08.) HATÁROZATA**

***A lakossági víz- és csatornaszolgáltatás támogatására pályázat benyújtásáról***

Salföld Község Önkormányzatának képviselő-testülete a 2022. évi lakossági víz- és csatornaszolgáltatás támogatására pályázatot nyújt be a Magyar Államkincstár felé.

A képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

**Felelős**: Fábián Gusztáv polgármester

**Határidő**: 2022. február 21.

**Pályázat benyújtása megtörtént, tartaléklistára került**

**17/2022. (II. 08.) HATÁROZATA**

***115/1 hrsz.ú ingatlanon lévő garázs  
 felújítása tárgyú pályázat beadásáról***

Salföld Község Önkormányzata Képviselő-testülete elhatározza, hogy pályázatot nyújt be a Salföld 115/1. hrsz.-ú ingatlanon lévő garázs felújítására. A pályázati induláshoz 3 db árajánlat került beszerzésre, amelyek közül a legkedvezőbb árajánlatot a Tápió-Dimenzió Kft (2051 Biatorbágy, Ybl Miklós sétány 9.) adta, bruttó 9.601.189 Ft összegben, így sikeres pályázat esetére a Képviselő-testület elhatározza a munkálatok elvégeztetését ezen ajánlattevővel.

A Képviselő-testület felhatalmazza a polgármestert a pályázat benyújtására, valamint sikeres pályázat esetén arra, hogy a legkedvezőbb árajánlatot adó Tápió-Dimenzió Kft-vel (2051 Biatorbágy, Ybl Miklós sétány 9.) szerződést kössön a garázs felújítására.

Felelős: Fábián Gusztáv, polgármester

Határidő: a pályázati felhívásban, valamint sikeres pályázat esetén a támogatói okiratban foglaltak szerint

**Pályázat benyújtásra megtörtént, tartaléklistára**

**18/2022. (II. 08.) HATÁROZATA**

***Pályázat benyújtásáról a Salföld 53/5. és 53/6. hrsz-ú***

***közterületeken járdafelújítás támogatására***

Salföld Község Önkormányzata Képviselő-testülete elhatározza, hogy pályázatot nyújt be a Magyar Falu Program keretében a Salföld 53/5. és 53/6. hrsz-ú közterületi járdák felújítására (MFP-BJA/2022).

A pályázati induláshoz beszerzett 3 db árajánlat közül a legkedvezőbb árajánlatot a Tápió-Dimenzió Kft (2051 Biatorbágy, Ybl Miklós sétány 9.) adta, bruttó 9.852.491 Ft összegben, így sikeres pályázat esetére a Képviselő-testület elhatározza a munkálatok elvégeztetését ezen ajánlattevővel.

A Képviselő-testület felhatalmazza a polgármestert a pályázat benyújtására, valamint sikeres pályázat esetén arra, hogy a legkedvezőbb árajánlatot adó Tápió-Dimenzió Kft-vel (2051 Biatorbágy, Ybl Miklós sétány 9.) szerződést kössön a járdák felújítására.

Felelős: Fábián Gusztáv, polgármester

Határidő: a pályázati felhívásban, valamint sikeres pályázat esetén a támogatói okiratban foglaltak szerint.

**Pályázat benyújtása megtörtént, tartaléklistára került**

**20/2022. (II. 21.) HATÁROZATA**

***2022. évi költségvetési rendelet tervezet módosításáról***

Salföld Község Önkormányzata Képviselő-testülete a 2022. évi költségvetési rendelet tervezetben a „plasztika felújítás” címen betervezett kiadást 889.000 Ft összegben nem támogatja.

**A költségvetési rendeletben a módosítás átvezetésre került**

**25/2022. (II. 21.) HATÁROZATA**

***Ábrahámhegy Polgárőr Egyesület támogatásának elszámolásáról***

Salföld Község Önkormányzata Képviselő-testülete az Ábrahámhegy Polgárőr Egyesület (8256 Ábrahámhegy, Badacsonyi u. 13.) részére nyújtott, 2021. évre vonatkozó támogatással való elszámolást elfogadja.

**Egyesület döntésről értesítve**

**26/2022. (II. 21.) HATÁROZATA**

***Ábrahámhegy Polgárőr Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256 Ábrahámhegy, Badacsonyi u. 13.) (továbbiakban: Egyesület) egyszeri 50.000 Ft-tal, azaz Ötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: Az Egyesület működési kiadásainak támogatása

A felhasználás határideje: 2022. december 31.

Az Egyesület a támogatásról 2023. január 31.-ig köteles elszámolni.

A támogatási cél kormányzati funkciója: 031060 Bűnmegelőzés

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2022. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés aláírása, támogatás kifizetése megtörtént**

**28/2022. (II. 21.) HATÁROZATA**

***A polgármester szabadsága ütemezésének jóváhagyásáról***

Salföld Község Önkormányzata Képviselő-testülete Fábián Gusztáv, polgármester 2022. évi szabadságának ütemezését az alábbiak szerint hagyja jóvá:

* március 8 nap, április 10 nap, május 6 nap, június 10 nap, július 10 nap, augusztus 6 nap, szeptember 10 nap, október 4 nap.

**Intézkedést nem igényel**

**30/2022. (II. 21.) HATÁROZATA**

***A falugondnoki szolgálat 2022. évi továbbképzési terve jóváhagyásáról***

Salföld Község Önkormányzata Képviselőtestülete a falugondnoki szolgálat 2022. évi továbbképzési tervét a javaslat „B” pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Fábián Gusztáv polgármester

Határidő: azonnal.

**Falugondnok döntésről értesítve**

**32/2022. (II. 21.) HATÁROZATA**

***Bérleti szerződés felmondásáról***

Salföld Község Önkormányzata Képviselő-testülete elhatározza, hogy a 2003. július 30-án 2003. augusztus 1. napjától határozatlan időre Konkoly Károly bérlővel a „Tűzoltószertár épületének kisebbik helyisége” bérbeadására bicikli tárolás céljára kötött bérleti szerződést felmondással a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 43. § (1) bekezdése alapján egy év felmondási idővel felmondja.

Felkéri a polgármestert a szerződés felmondására.

Felelős: Fábián Gusztáv, polgármester

Határidő: 2022. március 15.

**Bérleti szerződés felmondásra került**

**33/2022. (II. 21.) HATÁROZATA**

***A Salföldi Helyi Választási Bizottság póttagjainak megválasztásáról***

Salföld Község Önkormányzata Képviselő-testülete a Salföldi Helyi Választási Bizottságba póttagként választja elsősorban Kovács Miklós salföldi lakost, másodsorban Szabó Ágnes salföldi lakost, valamint harmadsorban Polányi Beatrix salföldi lakost.

A Képviselő-testület felkéri a jegyzőt, hogy az érintetteket a döntésről értesítse.

Felelős: dr. Szabó Tímea, címzetes főjegyző

Határidő: azonnal

**Választási Bizottság tagjainak értesítése megtörtént**

**35/2022. (II. 21.) HATÁROZATA**

***salfold.hu weboldal kezelésére vonatkozó megbízási szerződés módosításáról***

Salföld Község Önkormányzat Képviselő-testülete a salfold.hu weboldal kezelésére vonatkozó megbízási szerződés módosítása tárgyában az alábbi döntést hozza:

2022. január 1. napjától a megbízási díj 8.000 Ft + ÁFA / hó

Felhatalmazza a polgármestert a megbízási szerződés módosítás aláírására.

Felelős: Fábián Gusztáv, polgármester

Határidő: azonnal.

**Megbízási szerződés módosítás folyamatban**

**39/2022. (III. 21.) HATÁROZATA**

***A Faluház udvarának térkövezéséről, kerítés építéséről***

Salföld Község Önkormányzata Képviselő-testülete a Magyar Falu Program keretében 2021.-ben meghirdetett „Önkormányzati tulajdonban lévő ingatlanok fejlesztése-2021, MFP-ÖTIK/2021” alprogram részeként környezetrendezés-közösségi tér támogatására elnyert 24.865.944 Ft terhére, abból a Kultúrház udvarának térkövezésére és kerítés megépítésére betervezett bruttó 4.977.378 Ft összegben a munkálatok elvégeztetésére a pályázat benyújtásakor legkedvezőbb ajánlatot adó a Tápió-dimenzió Kft-vel (2051 Biatorbágy, Ybl Miklós sétány 9.) köt szerződést bruttó 4.977.379 Ft értékben.

Felhatalmazza a polgármestert a vállalkozási szerződés megkötésére és a munkálatok elvégeztetésére.

Felelős: Fábián Gusztáv, polgármester

Határidő: 2022. április 30.

**Beruházás folyamatban**

**40/2022. (III. 21.) HATÁROZATA**

***A Salföld 3/3., 67. és 71. hrsz-ú utcák útfelújításáról és padkarendezéséről***

Salföld Község Önkormányzata Képviselő-testülete elhatározza, hogy a Magyar Falu Program keretében 2021.-ben meghirdetett „Út, híd, kerékpárforgalmi létesítmény építése/felújítása-2021, MFP-UHK/2021” alprogram alapján útfelújítás és padkarendezés támogatására a felújítás munkálatokra elnyert bruttó 27.502.520 Ft terhére a munkálatok megvalósítására a pályázat benyújtásakor a legkedvezőbb árajánlatot adó Tápió-Dimenzió Kft-vel (2051 Biatorbágy, Ybl Miklós sétány 9. adószám: 13255547-2-13) köt vállalkozási szerződést bruttó 27.502.520 Ft értékben.

A fejlesztés megvalósításához Salföld Község Önkormányzata önerőt nem biztosít.

Felhatalmazza a polgármestert a vállalkozási szerződés megkötésére és a munkálatok elvégeztetésére.

Felelős: Fábián Gusztáv, polgármester

Határidő: 2022. április 30.

**Vállalkozási szerződés megkötésre került**

**42/2022. (III. 21.) HATÁROZATA**

***A Kővágóörsi Közös Önkormányzati Hivatal 2021. évi költségvetés harmadik módosításának elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2021. évi költségvetés harmadik módosítását az előterjesztés szerinti tartalommal elfogadja.

1. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2021. évi költségvetés bevételi főösszegét 145 232 523 forintban, a kiadási főösszegét 145 232 523 forintban állapítja meg.

II. A kiadási főösszegen belül a kiemelt előirányzatokat a Képviselő-testület következőkben állapítja meg.

a) személyi juttatások 108 569 908 Ft

b) munkaadókat terhelő járulékok 15 990 825 Ft

c) dologi kiadások 18 214 590 Ft

d) ellátottak pénzbeli juttatásai 0 Ft

e) egyéb működési célú kiadások 2 000 000 Ft

f) beruházások 457 200 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi főösszegen belül a kiemelt előirányzatokat a Képviselő-testület a következőkben állapítja meg.

a) önkormányzat működési támogatása 0 Ft

b) működési célú támogatások 3 453 561 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 141 778 862 Ft”

2. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**Intézkedést nem igényel**

**44/2022. (III. 21.) HATÁROZATA**

***A Kővágóörsi Közös Önkormányzati Hivatal 2022. évi költségvetése első módosításának elfogadásáról***

Salföld Község Önkormányzata a Kővágóörsi Közös Önkormányzati Hivatal 2022. évi költségvetésének első módosítását az előterjesztés szerinti tartalommal az alábbiak szerint elfogadja.

1. A Kővágóörsi Közös Önkormányzati Hivatal 2022. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2022. évi költségvetés bevételi főösszegét 157 931 213 forintban, a kiadási főösszegét 157 931 213 forintban állapítja meg.

II. A kiadási főösszegen belül a kiemelt előirányzatokat a következőkben állapítja meg.

a) személyi juttatások 119 177 542 Ft

b) munkaadókat terhelő járulékok 16 410 670 Ft

c) dologi kiadások 18 733 000 Ft

d) ellátottak pénzbeli juttatásai 0 Ft

e) egyéb működési célú kiadások 2 500 000 Ft

f) beruházások 1 110 000 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi főösszegen belül a következőkben állapítja meg.

a) önkormányzat működési támogatása 0 Ft

b) működési célú támogatások 8 289 740 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 149 641 373 Ft”

2. A Kővágóörsi Közös Önkormányzati Hivatal 2022. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**Intézkedést nem igényel**

*„Telepítési tanulmány a Salföld, Rákóczi utca 104/4, 108, 118, 121/1 helyrajzi számú ingatlanok Helyi Építési Szabályzat-beli besorolásának módosítása tárgyában” téma megjelöléssel 2022. március 09. napján lakossági fórum került megtartásra. A polgármester úr tájékoztatását követően a fórumon résztvevők egyöntetűen a fent nevezett ingatlanokra tervezett beruházásokat kifogásolták.*

*A részvevők az alábbi problémákat vetették fel: állatkihajtási terület akadályozása, szennyvíz elvezetés, nyári vízhiány, parkolás megoldása, forgalom irányítás, Aligvári major felé vezető út problémája, „transzformátorház áthelyezése”, Káli Kövek beruházásnál szálláshely kialakítás, parkolás kérdése, lakossági fórum összehívására vonatkozó szabályok, főépítész személyére vonatkozó összeférhetetlenség, honlap működtetés, „hírlevél funkció” bevezetése.*

**Polgármesteri hatáskörben hozott döntések:**

* Időskorúak támogatása (2021.) 7 kérelmező 25.000 Ft/fő,
* Rendkívüli települési támogatás (2021.) 1 kérelmező 25.000 Ft,
* Szociális tűzifa (2021.) 2 kérelmező 2 m3 – 2 m3,
* Gyógyszerköltségre tekintettel támogatás (2022.) 2 kérelmező 10.000 Ft/hó.

**Határozati javaslat:**

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK   
/2022. (V. .) HATÁROZATA**

**Jelentés elfogadásáról**  
  
Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2022. május 4.